- Hindi News
- National
- एनएसएस वोलेंटियर्स के सर्वेक्षण में सामने आई बात पारिवारिक फैसलों में बढ़ी है महिलाओं की भागीदार
एनएसएस वोलेंटियर्स के सर्वेक्षण में सामने आई बात पारिवारिक फैसलों में बढ़ी है महिलाओं की भागीदारी
वोलेंटियर्स की 7 टीमों ने किया 336 घरों का सर्वे
डोरंडाकॉलेज के राष्ट्रीय सेवा योजना के स्वयंसेवकों ने कोयनार टोली का सर्वेक्षण किया। स्वयंसेवक सात टीमों में बंटकर कुल 336 घरों में शौचालय, पेयजल, बीपीएल, एपीएल, अंत्योदय कार्ड, आधार कार्ड, प्रधानमंत्री आवास योजना, जल संरक्षण, नशापान, डायन प्रथा आदि विषयों पर सर्वेक्षण किया। कार्यक्रम पदाधिकारी डॉ. ब्रजेश कुमार ने कहा कि सर्वेक्षण रिपोर्ट तैयार कर उसकी प्रति सांसद, विधायक, उपायुक्त, महापौर, उप महापौर, वार्ड पार्षद को सौंपा जाएगा। एकेडमिक सत्र में डोरंडा कॉलेज की डॉ. शशि बाला श्रीवास्तव ने स्वयंसेवकों को संबोधित किया। धन्यवाद ज्ञापन संजीत टोप्पो ने किया। सफल बनाने में पुरुषोत्तम टंडन, रौशन कुमार, अनामिका कंडुलना, शहजादी बेगम, सुनीता कुजूर, खुशबू कुमारी, पूजा लकड़ा का योगदान सराहनीय रहा।
{वीमेंस कॉलेज इकाई के सात दिवसीय एनएसएस स्पेशल कैंप का समापन
अंतिम दिन छात्राओं ने समाज में व्याप्त कुरीतियों को समाप्त करने की शपथ ली। टुंगरी टोली के लोग भूत-प्रेत, झाड़-फूंक, डायन जैसे अंधविश्वास के खिलाफ मुंह खोलने के लिए तैयार नहीं हुए। डॉ. नम्रता ने कहा कि छात्राओं ने सात दिनों तक लोगों को शिक्षा, स्वास्थ्य के प्रति जागरूक करते हुए अंधविश्वास मिटाने की पहल की। वोलेंटियर ने शिक्षा महिला सशक्तीकरण को ले अभियान चलाया।
हरमू बस्ती में कुरीतियों को खत्म करने की शपथ लेतीं वीमेंस कॉलेज की वोलेंटियर्स।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva